ועדת הכלכלה, כנסת 25, פרוטוקול מספר 27, 2023-02-15 00:00

דוד ביטן: אני פותח את הישיבה

דוד ביטן:  הנושא הוא התנהלות חברות הביטוח בעניין תיקון כלי רכב במוסכים שאינם מוסכי הסדר ובעניין השמאים

דוד ביטן:  מבחינתי אני דן בנושא לא רק על מוסכי ההסדר, אלא באופן כללי

דוד ביטן:       אני רוצה להגיד רק דבר אחד קטן, כל ההתנהלות שקשורה לעניין הזה משפיעה על הפרמיה שהציבור ישלם בביטוח ולכן זה מה שחשוב לי כרגע, הנושא של יוקר המחיה, הוא גם קשור לתשלומים שמשלמים בחברות הביטוח, שמשלמים למוסכים וכו'

דוד ביטן:  יש דברים, דיברנו על זה כשחוקקנו את החוק בזמנו והיועץ המשפטי ישלים, שהובטחו ואנחנו כבר שבע שנים אחרי והדברים לא מבוצעים

דוד ביטן:       זה נראה לי פרק זמן ארוך מדי על מנת ליישם את הדברים, מכל מיני סיבות, וזה משפיע על המוסכים, משפיע על השמאים, משפיע על כולם

דוד ביטן:  אלה דברים שצריכים לפתור, עברו שבע שנים

דוד ביטן:  בבקשה, היועץ המשפטי

איתי עצמון: כן, אני אשלים

דוד ביטן: אין לנו מסגרת זמן ארוכה, עכשיו שעה

דוד ביטן:  אם נצטרך עוד מסגרת זמן ניתן אותה, אין שום בעיה, אבל כרגע שאנשים יצמצמו, לא באנו לשמוע הרצאות, אלא אנחנו רוצים להתייחס עניינית

איתי עצמון: אני רוצה לסקור בקצרה גם בפני הוועדה, חברי הכנסת, את התהליכים שהיו בנושא הזה בתקופת כהונתה של הכנסת ה-20

איתי עצמון:  הכנסת ה-20 אישרה לאחר הרבה מאוד דיונים חוק מקיף וארוך, חוק רישוי שירותי ומקצועות בענף הרכב, שהוא חוק שכולל 253 סעיפים ומסדיר את כל הפעילות של השירותים והמקצועות בענף הרכב, כולל שמאי הרכב ומוסכים

איתי עצמון:       תוך כדי הדיונים בוועדה בשנת 2016 העלה חבר הכנסת דוד ביטן אז את הנושא של מוסכי ההסדר ורשימת השמאים שהיו נהוגים באותה תקופה וביקש לתת מענה לסוגיות האלה כבר בנוסח החוק, אלא שהחוק איננו מתייחס להתנהלות של חברות הביטוח

איתי עצמון:  כפי שאמרתי, הוא מסדיר פעילות של שירותים ומקצועות בענף הרכב

איתי עצמון:  לפיכך מה שהחליט יושב ראש הוועדה דאז, איתן כבל, היה כן לאשר את הצעת החוק והחוק אכן אושר ונכנס לתוקף באוקטובר 2016

איתי עצמון:  במקביל הוא כינס ישיבות פנימיות ארוכות עם נציגי משרד התחבורה ורשות שוק ההון כדי להגיע להסכמות בנושא הזה שיעוגנו בתקנות של משרד התחבורה ובהוראות של הממונה על שוק ההון, ביטוח וחיסכון

איתי עצמון:       אני רק אגיד בקצרה מתוך המסמך שעליו חתומים סגן הממונה על שוק ההון בזמנו וסמנכ"ל בכיר במשרד התחבורה

איתי עצמון:  הנדון היה מוסכי הסדר ורשימת שמאים, הוסכם שתבוטל רשימת שמאי הרכב וייעשה שימוש במאגר שמאים, הדבר הזה יעוגן גם בתקנות של משרד התחבורה וגם בהוראות של הממונה על שוק ההון

דוד ביטן: אבל זה לא בוצע

איתי עצמון: תיכף נשמע

איתי עצמון:  וכן לגבי רשימת מוסכים נקבעו עקרונות שהיו אמורים להיות מעוגנים בהוראות הממונה על שוק ההון שעיקרם ביטול רשימת מוסכי ההסדר והרחבת רשימת המוסכים העומדים בדרישות שייקבעו על ידי משרדי התחבורה והאוצר, כך שהתחרות על שירות איכותי ללקוח תגבר

איתי עצמון:  חברות הביטוח היו אמורות לפרסם את התנאים הנדרשים להכרה במוסך כמוסך הסדר או מוסך מוסכם ויאפשרו לכל מוסך שעומד בדרישות הנ"ל להתקשר עמן כמוסך הסדר

איתי עצמון:       אני אומר כאן מאוד בתמצית, יש כמובן עוד פרטים

איתי עצמון:  כפי שאמר היושב ראש, לאחר ההסכמות האלה והדיונים הארוכים שניהל בזמנו איתן כבל כיושב ראש ועדת כלכלה השאלה מה נעשה

דוד ביטן: אני רוצה להגיד לחברי הכנסת, קודם כל מדובר ברפורמה טובה שעשתה דברים וזה חוק מאוד גדול

דוד ביטן:  היה דיון בוועדת הכלכלה בזמנו, עשרות ישיבות, לוקח זמן להטמיע דברים ולעשות דברים, אני לא אומר שלא, אבל יש דברים שעברו המון שנים ולא נעשו

דוד ביטן:  לצערי הרב אנחנו עם אותן בעיות שבזמנו דנו בהן, אני לא יודע למה, תיכף אנחנו נברר

דוד ביטן:       חברי הכנסת, אם אתם רוצים להתייחס בבקשה

אברהם בצלאל: בוקר טוב, אדוני היושב ראש, חבריי חברי הכנסת, כל האנשים המכובדים שהגיעו

אברהם בצלאל:  דיון חשוב מאוד

אברהם בצלאל:  דוד, אם אני מבין, בסוף, כמו שאמרת, אנחנו צריכים לשמור על יוקר המחיה וכמה שיותר להוזיל, אבל אני חושב, בלי ששמענו את כולם מסביב, אני מרגיש סוג של קרטל כלשהו, שהדבר הזה יכול להוביל לסגור או למוטט הרבה מוסכים שהם לא בהסדר

אברהם בצלאל:  אני חושב שהדבר הזה צריך להיאמר וצריך לתת עליו את המחשבה מה באמת לעשות

אברהם בצלאל:  בסוף הביטוח אומר, אנחנו נעלה את הפרמיה, מי אמר שצריך להעלות את זה? בסוף כשאתה הולך למוסך מורשה אתה מחויב לקחת דווקא חלפים מקוריים, שזה דבר שמעלה מאוד את ה - - -     

דוד ביטן: אני חושב שאת זה עשו בגלל גניבות הרכב, ככה צמצמו את זה

דוד ביטן:  זו הסיבה העיקרית שהייתה אז בזמנו

אברהם בצלאל: כן, אבל היום כל דבר שאתה מזמין, אתה יכול להזמין אותו - - -     

דוד ביטן: אם אתה נותן חלפים אז גונבים רכבים למשחטות ומביאים

דוד ביטן:  זו הייתה אחת המכות הכי גדולה בזמנו, לפני שבע שנים

אברהם בצלאל: אני אומר שבסוף השאלה היא כמה בסוף האדם עצמו משלם עבור כל תיקון, ודבר שני, המוסכים עצמם, בסוף אתה תמוטט פה הרבה מוסכים

דוד ביטן: אבל צריך להבין שאם יש גניבות רכב גם הפרמיה עולה, זה המצב

דוד ביטן:  זה ביצה ותרנגולת

סימון מושיאשוילי: רק שאלה פשוטה

סימון מושיאשוילי:  למה שכל מוסך שהוא בעל רישיון, רישיון מטעם משרד העבודה, מטעם משרד התחבורה, לא יהיה בתוך האיגוד הזה של - - -     

דוד ביטן: מוסכי ההסדר?     

איתי עצמון: בפּוּל של המוסכים?      

סימון מושיאשוילי: כן

סימון מושיאשוילי:  למה לא? מה נקודת היסוד מי כן ומי לא?      

דוד ביטן: תיכף יתייחסו לזה

דוד ביטן:  ברוכי, אתה רוצה להגיד משהו? בבקשה, ואליד

וליד אל-הואשלה: אין ספק, דוד, שזה דיון חשוב וצריך לפתוח את התחרות גם בנושא הזה, גם בין חברות הביטוח, ואני מצטרף לשאלת חברי בנושא הזה, מה הקריטריונים להיכנס לאיגוד המוסכים על מנת שכולם ייכנסו להסדר הזה וירוויחו מזה

וליד אל-הואשלה:  כך היה לנו בכל הנושאים, הורדו מחירים במדינה, פתחנו תחרות וכך הורדנו מחירים והאזרח נהנה מזה וגם הבעלים של המוסכים

דוד ביטן: אתם שומעים את הח"כים, למה אי אפשר שכל המוסכים יהיו הסדר? זה העניין, זו טענה ראשונה

דוד ביטן:  וטענה שאני מבין שיש לשמאים, למה יש רשימות בכלל, למה לא כל שמאי שעובד לא יכול לבוא ולתת שמאות? למה צריכה להיות רשימה שרק ממנה בוחרים? זה דיברנו בזמנו שזה יבוטל ומשום מה זה נשאר, נשאר בהרבה מובנים

דוד ביטן:  אלה דברים שלא הוסדרו עד עכשיו

דוד ביטן:       אבנר, אתה חתום

דוד ביטן:  בוא נראה אם החתימה שלך שווה משהו, אבל תיכף נראה

דוד ביטן:  בוא תתחיל

דוד ביטן:  אנחנו נמשיך ביום ראשון את הישיבה הזאת כי לא נספיק בשעה פה את הישיבה

דוד ביטן:  כן, אבנר

אבנר פלור: אני אומר שקודם כל נשמע

דוד ביטן: לא, קודם כל נתחיל איתך

דוד ביטן:  יש מסמך, אתה מכיר אותו, נכון?      

אבנר פלור: כן, ודאי

איתי עצמון: מ-27 ביוני 2016

דוד ביטן: שאתה חתום, יחד עם שוק ההון, על דברים מסוימים והדברים האלה לצערי הרב לא מבוצעים עד הסוף

דוד ביטן:  מה הכוונה שלכם לעשות ולמה זה לא מבוצע

אבנר פלור: קודם כל בוקר טוב, אדוני היושב ראש, וחברי הכנסת

אבנר פלור:  אכן המסמך הזה מ-27 ביוני 2016 זו הסדרה, שרשות שוק ההון ביחד עם משרד התחבורה חתמו עליו אחרי הדיונים שהיו פה בכנסת, שהתייחסה לביטול רשימת השמאים והרחבת רשימת המוסכים

אבנר פלור:  היום יש רשימות מוגבלות גם לשמאים וגם למוסכים ואנחנו התווינו פה מתווה שכולל בתוכו את המנגנון ואת התהליך לגבי בחירת שמאי, שזה כולל את הנושא של השמאי הרנדומלי, וכן לגבי רשימת המוסכים, הרחבה שלה

אבנר פלור:       במהלך השנים בוצעו המון המון פגישות והמון דיונים ביחד עם רשות שוק ההון וביחד עם הגורמים שנמצאים כאן וגורמי המשק הנוספים והשונים שלא נמצאים גם כן שביחד עם רשות שוק ההון העלינו כל מיני חוזרים כאלה ואחרים לשימוע ולא הצלחנו להגיע לעמק השווה בהיבט הזה שעד כמה שניתן להתבסס על העקרונות האלה

דוד ביטן: אתה צריך עזרה פה? קודם כל בוא נשמע מה העמדה שלכם, אתם בעד שלא תהיה רשימה והכול יהיה רנדומלי? זה מה שאתם בעד?     

אבנר פלור: אנחנו בעד, כמו שחתמנו - - -     

דוד ביטן: לא, לא שחתמתם, עזוב מה שחתמתם

אבנר פלור: כן, בעד - - -     

דוד ביטן: בעד רנדומלי ובעד שלא תהיה רשימה, נכון?      

אבנר פלור: בעד - - - שנייה, רגע

דוד ביטן: אז מה?      

אבנר פלור: אדוני היושב ראש, אני אגיד מה אנחנו בעד

דוד ביטן: שנייה, אחת הבעיות המרכזיות שמשפיעות על הצרכן וגם על חברות הביטוח ועל הפרמיה זה הקשר בין המוסך לשמאי

דוד ביטן:  אם זה רנדומלי אין קשר כזה, אין שמאי בית למוסך

דוד ביטן:  אני חושב שבעניין הזה – אז תחליטו, אם אתם רוצים שלא תהיה רשימה זה צריך להיות רנדומלי, אחרת מה עשינו? אז מי בוחר?      

יהודה יגן: שהצרכן יבחר, הצרכן בוחר עורך דין, הוא בוחר רואה חשבון - - -     

דוד ביטן: אבל אתה לא מייצג את הצרכן, אתה מייצג גם את חברת הביטוח

יהודה יגן: אני מייצג את הצרכנים

דוד ביטן: גם את חברת הביטוח אתה מייצג

יהודה יגן: אני לא מייצג - - -     

דוד ביטן: לא, אתה משפיע גם על חברת הביטוח

דוד ביטן:  מה זה הצרכן?      

יהודה יגן: התפקיד שלי - - -      

דוד ביטן: לא, זה לא נראה

יהודה יגן: מה זה לא נראה?      

דוד ביטן: אנחנו צריכים לפתור את הבעיה

דוד ביטן:  אם אתה רוצה שרק הצרכן יבחר אז אתה בעצם מחייב את חברת הביטוח בסכומים שאתה נותן, ואם יש שיתוף פעולה בין הצרכן למוסך והשמאי מה עושים? תסביר לי מה עושים, איך אתה יכול לפתור את הבעיה הזאת?      

קריאה: אני יכול להסביר

יהודה יגן: שמאי נגדי ושמאי מכריע, בצורה מסודרת

דוד ביטן: מה אתה רוצה, שלושה שמאים לתיקון אוטו? נו, בחייך

יהודה יגן: לא

דוד ביטן: שלושה שמאים אתה רוצה? זה לא היטל השבחה שמדברים שם על מיליונים, פה זה כולה שמאות רכב על איזה שהוא משהו

שלמה תוסיה כהן: אדוני, במסמך שיצא בשנת 2016 נכתב במפורש שחברת הביטוח תחויב לאפשר למבוטח לבחור שמאי ממאגר השמאים

שלמה תוסיה כהן:  חברת הביטוח תאפשר למבוטח לבחור ממאגר השמאים ובמאגר השמאים הוגדר לפני כן כל השמאים בעלי הרישיון במדינת ישראל, למעט שמאי בית של חברות הביטוח

אוסנת הילה מארק: אבל אתה מתעלם ממה שקורה בפועל, תגיד ליושב ראש וגם לוועדה – סליחה שאני מתפרצת, אבל אני נמצאת פה בפוזיציה, המוסכים זה משהו שהתעסקתי בו כשהייתי בכנסת ואני מלווה אותם כבר המון שנים

אוסנת הילה מארק:  תגיד לוועדה שבסוף כשאתה בוחר מתוך הרשימה ויש מוסכי בית ובמוסך עצמו אתה מפנה - - -     

דוד ביטן: תבחיני בין המוסך לזה, אנחנו מדברים עכשיו על השמאים

אוסנת הילה מארק: בוודאי, אבל כשלשמאים יש רשימה שהיא מאוד סגורה במוסך מסוים אז אין ספק שאתה מכוון את הציבור למסלול מסוים

שלמה תוסיה כהן: ולכן ביקשנו לבטל את הרשימה הזאת ולהכניס את הרשימה של כל השמאים כשמאים וכל מבוטח יוכל לבחור כל אחד מהשמאים

דוד ביטן: בוא נבחין

דוד ביטן:  צריכים שכל הרשימה תהיה פתוחה, על זה אני חושב שאין ויכוח

דוד ביטן:  השאלה הנשאלת עכשיו, וזה אני רוצה לדעת משוק ההון, האם יש לזה השפעה – חבר'ה, עם כל הכבוד, יש פה כמה אינטרסים

דוד ביטן:  אינטרס ראשון, באמת צריך לדאוג לבעלי המקצוע, אני לא אומר שלא, בוודאי

דוד ביטן:  בעלי מקצוע זה מוסכים וגם – דבר שני, ולא פחות חשוב זה מחיר הפוליסה

דוד ביטן:       אנחנו בזמנו לקחנו החלטה על חלפים מקוריים בגלל הבעיה של גניבות רכב, ואמרנו שזה משפיע על הפוליסה בסופו של דבר כי אם גונבים הרבה רכבים הפוליסות עולות, אז החלטנו על חלפים מקוריים כדי שלא יגנבו רכבים למשחטות ויעבירו

דוד ביטן:  אז למרות שפגענו קצת ביכולת של הצרכן לקחת חלפים לא מקוריים ולהוריד את המחיר פגענו בגלל העניין של הפוליסות, שזה גם משפיע על הצרכן

דוד ביטן:  עשינו איזון בין האינטרסים

דוד ביטן:       פה נשאלת השאלה, הקשר בין השמאי למוסך ולצרכן הוא גם בעייתי כי אם הוא בוחר שמאי, כי גם המוסך יכול להגיד לו: תבחר את השמאי הזה, זה שמאי טוב מבחינתי, הוא גם יביא לך מחיר טוב

דוד ביטן:  אני רוצה למנוע את כל הבעיות האלה, אחרת עוד פעם עוד שבע שנים ועוד פעם צרה צרורה

דוד ביטן:  אני לא רוצה להגיע לזה

דוד ביטן:  אני לא יודע אם אני יכול לגמור את זה היום

שלמה תוסיה כהן: אני רק אומר, ברוסיה הקומוניסטית כל השמאים עבדו וקיבלו את אותה עבודה ואותה משכורת

אוסנת הילה מארק: עזוב אותך ממדינות אחרות

דוד ביטן: בסדר, אז אתה רוצה שנלך לקומוניסטים?      

שלמה תוסיה כהן: אנחנו עכשיו מחזיקים פה שמאים שהם כאלה בעלי ותק וניסיון של 30 ו-40 שנה, לעומתם שמאים שאתמול קיבלו את רישיון העבודה שלהם, לא ייתכן שכולם יקבלו את - - -     

דוד ביטן: עורך דין תוסיה כהן, אנחנו לא נפתור את הבעיה הזאת, לא הצליחו לפתור את זה שבע שנים

דוד ביטן:  שלב ראשון שמקובל עליי, ואני חושב שעל כל חברי הכנסת, זה שלא צריך רשימה סגורה בשמאים

דוד ביטן:  אז אם לא הצלחתם לעשות את זה שבע שנים אנחנו נעשה את זה בדרך אחרת, אין מה לעשות

אבנר פלור: אז אני אומר מה ההצעה שהייתה, ההצעה הייתה שרשימת השמאים מבוטלת - - -     

דוד ביטן: אבל לא ביטלתם אותה בסוף

אבנר פלור: שנייה, ויהיו שתי חלופות, חלופה אחת זה השמאי הרנדומלי, זאת אומרת שהאזרח יוכל לבחור משניים או שלושה שמאי אחד

דוד ביטן: כשהוא מקבל את זה ברנדומלי

אבנר פלור: כן

אבנר פלור:  והחלופה השנייה, שגם מוסכמת עליהם, שהאזרח יכול ללכת לכל שמאי שהוא רוצה

אבנר פלור:  אלה שתי החלופות שגם סוכמו

אבנר פלור:  כלומר יש שתי חלופות

דוד ביטן: ואיך אתה פותר את הקשר?      

אליהו ברוכי: למה החלופה הראשונה? שיילך למי שהוא רוצה, למה צריך - - -      

דוד ביטן: אבל אתם צריכים להחליט

דוד ביטן:  אני לא מבין את העמדה של השמאים, אתם אומרים שיבטלו וייתנו לכל אחד עבודה, עכשיו אתם אומרים לא, שהצרכן יבחר את השמאי

דוד ביטן:  זה דבר שסותר אחד את השני

דוד ביטן:  אם אתם רוצים שלא תהיה רשימה ושאפשר לקחת כל אחד ולתת שוויון לכל השמאים, זה מה שאתם רוצים, אז מה אתם הולכים איתי עכשיו שהוא יבחר את השמאי? למה?      

קריאה: לא צריך שהוא יבחר

דוד ביטן: לא צריך, העמדה שלכם סותרת

דוד ביטן:  אתם צריכים לתמוך בזה שכל שמאי, וגם רנדומלי זה בסדר, כל שמאי מקבל עבודה

דוד ביטן:  מה אתה רוצה? לא הבנתי

דוד ביטן:  רק השמאים שמכירים או לא? אני לא מבין את העניין הזה

יהודה יגן: לא, מי שקיבל רישיון ממשרד התחבורה - - -      

דוד ביטן: אבל שיהיה רנדומלי

דוד ביטן:  תקשיב, עם כל הכבוד, אנחנו יודעים שבמציאות יש קשר בין מוסך לשמאי והם מפנים את הלקוח בסופו של דבר, אני רוצה למנוע את זה, אני לא מוכן לזה, אני רוצה הכול רנדומלי, זה הכול

דוד ביטן:  זה מה שאני רוצה

קריאה: מי יכין את הרשימה?      

דוד ביטן: יש לנו את משרד התחבורה שהוא יעשה את זה

דוד ביטן:  אני רוצה ככה, אם הדבר אפשרי - - -     

אליהו ברוכי: כבוד היושב ראש, שאלה קטנה

אליהו ברוכי:  כשאדם לוקח משכנתא הוא מקבל רנדומלי, לא? הבנק נותן לו אפשרות לקחת

דוד ביטן: נכון, הנה, דוגמה

דוד ביטן:  מה אתם רוצים? אני לא מבין

קריאה: בדיוק ככה זה עובד גם בבנק

קריאה: עורך דין, אדוני - - -      

דוד ביטן: עורך דין זה משהו אחר

דוד ביטן:  עורך דין הוא לוקח אותו סתם? הוא צריך לייצג אותו

דוד ביטן:  השמאי לא מייצג אותו, הוא צריך לתת חוות דעת מקצועית, יש הבדל

דוד ביטן:  הוא צריך לתת חוות דעת מקצועית כמה זה שווה, בלתי תלויה גם דרך אגב

דוד ביטן:  מה, הוא יכול לתת לו 200,000 כשהתיקון עולה 2,000? מה זה שייך לעורכי דין

דוד ביטן:  עורך דין זה משהו אחר, הוא יכול להגיד לך 200,000 גם אם זה שווה 2,000

דוד ביטן:  זה עניין אחר כבר

דוד ביטן:  אנחנו לא חייבים לסיים את זה עכשיו, אבל זאת העמדה שלנו כרגע

איתי עצמון: את השוק ההון גם צריך לשמוע

דוד ביטן: הנה פתרנו להם את הבעיה, אפילו לא צריך לשמוע אותם לדעתי

אוהד מעודי: אתה רוצה שנלך? אפשר

דוד ביטן: אנחנו לא נסכם את זה עכשיו

דוד ביטן:  עכשיו נעבור למוסכים

דוד ביטן:  אני רוצה להבין דבר אחד, מה הטענה שלכם, שמה? שהלקוח משלם פחות? אני לא מבין את הטענה

דוד ביטן:  אני עשיתי בירורים, עם כל הכבוד למוסכים, לא באתי ו - - -     

רונן לוי: אתה מתחיל עם משהו לא נכון

דוד ביטן: אני מתחיל עם משהו טוב מאוד, תאמין לי

רונן לוי: לא, אין לנו טענות כאלה

דוד ביטן: תקשיב, אני לא באתי לשמוע הרצאות

רונן לוי: אין לנו טענות כאלה

דוד ביטן: אני עשיתי בירורים ואנשים פנו ודיברו איתי על העניינים האלה, אנחנו רוצים לעזור למוסכים כמובן, אבל אנחנו צריכים לעזור לאזרח קודם כל

דוד ביטן:  אם האזרח יכול לשלם פחות כסף וזה שיש לו ביטוח זה לא מעניין

דוד ביטן:  אתם חושבים שיש לו ביטוח אז הוא יכול לשלם כמה שדורשים כי הביטוח משלם? אבל אחר כך הוא מעלה לו את הפרמיות, הוא מעלה לו את התשלומים, זה המצב

אוסנת הילה מארק: לא

רונן לוי: אני יכול לדבר?      

דוד ביטן: אתה תדבר אחרי שאני אגיד לך מה אני ביררתי

דוד ביטן:  יש את המחיר שקבוע לגבי חלפים שמביאים, שזה מקורי, אבל המחיר בשוק שונה מהמחיר הזה ואז השמאי מחויב לתת את המחיר כמו שהוא מופיע ואז המחיר עולה, לא לפי מחיר השוק

דוד ביטן:  אני רוצה שמחיר השוק יקבע

דוד ביטן:  דרך אגב, בחוק ההסדרים עכשיו זה נכנס, זה מקובל עליי הדבר הזה

דוד ביטן:  זאת אומרת השמאי לא ייתן את המחיר שהיבואן קובע כמחיר הגבוה, אלא את המחיר שיש בשוק החופשי

איתי עצמון: הכוונה היא להסמיך את שרת התחבורה להתקין תקנות בעניין

קריאה: אין מק"ט ל - - -      

דוד ביטן: לא, אל תדאג, יש דרכים שזה יופיע באיזה שהוא אתר

רונן לוי: אם אפשר לדבר אז אני - - -      

דוד ביטן: רגע, אני אתן לך לדבר, שמעתי אותך אז גם הרבה

רונן לוי: לא, עוד לא

דוד ביטן: רגע, טיוטת המחליטים היא כזאת

דוד ביטן:  מוצע כי שרת התחבורה והבטיחות בדרכים תתקין תקנות המבוססות על אגד ההנחיות המקצועיות לשמאי רכב

דוד ביטן:  במסגרת התקנות המוצעות ייקבע כי מחירי החלפים בשומת רכב יציג מחיר ריאלי של החלפים

דוד ביטן:  בניגוד להיום, בגלל שהוא מחויב לעשות את העבודה הקלה, יש את המחיר שהיבואן קובע ואתה קובע אותו

דוד ביטן:  מחיר זה יתבסס על המחיר הצפוי בין קונה מרצון למוכר ברצון אותו ניתן לאמוד באמצעות התקשרויות חוזיות בין חברת ביטוח למוסך שיתקשר עמה בהסכם או בין חברת ביטוח לספק חלפים, זאת תוך מתן תשומת לב למחיר חלפים זמינים וברי השגה במועד קביעת השומה

דוד ביטן:       זאת אומרת שהמחיר צריך להיות מחיר השוק ואז העלות של התיקון תהיה נמוכה יותר או לא, תלוי אם המחיר זה, אז אין בעיה

דוד ביטן:  וחברות הביטוח ישלמו את זה וזה משפיע על הפוליסה, משפיע על התשלום של הציבור הרחב

דוד ביטן:  זה לא שחברות הביטוח ירוויחו יותר כסף, הם מרוויחים בכל מקרה, אבל המחיר של הפוליסה נקבע גם לפי ההוצאה שלהם

דוד ביטן:       בזמנו אמרנו שאנחנו לא נעשה חלפים לא מקוריים בגלל גניבות הרכב כי זה משפיע על הפוליסה

דוד ביטן:  אותה מדיניות, אם זה משפיע על המחיר, תיכף נשמע את שוק ההון בעניין הזה - - -     

רונן לוי: אבל אם אפשר לשמוע אותנו גם

דוד ביטן: לא, תיכף

רונן לוי: כי מדברים עלינו, על הבית שלנו

דוד ביטן: אז מה, אתה רוצה להיות במקומנו? אז בוא תשב פה

דוד ביטן:  תשב פה, תגיד לנו מה להחליט ואנחנו נחליט

רונן לוי: לא, אני רק רוצה שאתה תשמע

דוד ביטן: שוק ההון, מה ההשפעה של מה שאמרנו עכשיו על הפוליסה, על התשלום של הצרכנים?      

איתי עצמון: ואם תוכל גם לציין מה אתם מתכוונים לקבוע בהוראות החדשות שפרסמתם טיוטה שלהם, אם אינני טועה, לפני כמה שבועות

אוהד מעודי: אז קודם כל, כבוד היושב ראש, נתחיל בבסיס

דוד ביטן: קצר אבל

אוהד מעודי: אני אשתדל כמה שיותר קצר

אוהד מעודי:  נתחיל בבסיס

אוהד מעודי:  הציבור הרחב בישראל לגבי ביטוחי רכב משלם שמונה מיליארד שקלים בשנה

אוהד מעודי:  זה סכום לא מבוטל למשק בית, לפרמיה ממוצעת של 3,500 שקלים לרכב, ואם אנחנו נוסיף לזה גם נדבכים שקשורים לנהג צעיר זו הוצאה לא מבוטלת

אוהד מעודי:  כל העניין של עלויות התיקון במוסכים זה חלק מאוד משמעותי מהתעריף שנקבע בפרמיה, בסביבות 70% מהווה העניין של עלויות התיקון ולכן המרכיב של החלפים הוא מאוד קריטי

אוהד מעודי:       כולנו מסכימים, בין אם זה קשור לביטוח או לא קשור לביטוח, שצריך להגביר את התחרות ולאפשר למנוע את הכשל שקיים בתחום הזה

אוהד מעודי:  דרך אגב אותו הסדר שדיברתם שהיה לפני כמה שנים, חלק מהעניין שנקשר באופן ישיר בין הנושא של הרחבת הרשימות זה גם לתת מענה לסוגיה של הכשל בחלפים ולכן זה צריך לצאת ביחד בחבילה

אוהד מעודי:       ברגע שיהיה מענה לסוגיה של החלפים, כי בסופו של דבר כאשר השמאי קובע את דוח השמאות בהתאם למחיר יבואן ולא דווקא למחיר שוק, זה משפיע באופן ישיר על הפרמיה בעיקר בתיקונים שהם לא במוסכי הסדר, כי במוסכי הסדר יש שני מודלים, או הנחה על החשבונית במסגרת מה שהמוסך עושה, או באספקה של חלפים לאותו מוסך

אוהד מעודי:  התיקונים במוסכי הסדר - - -     

דוד ביטן: מה ההשפעה על המחיר?      

אוהד מעודי: אז אמרתי, ההשפעה על הפרמיה זה בסביבות 70%-60% על הפרמיה

אוהד מעודי:  לכן ככל שהכשל הזה ייתן מענה אז זה יפחית בצורה משמעותית גם את הפרמיה שהציבור משלם

אוהד מעודי:  אני רק אגיד שבשנה-שנתיים האחרונות התחום - - -      

אוסנת הילה מארק: 70%-60%? נו באמת

דוד ביטן: מה את רוצה? זו חוות הדעת המקצועית שלהם

אוסנת הילה מארק: אז איך זה מסתדר עם הפוליסה - - -      

דוד ביטן: הפרמיה נקבעת לפי התשלומים לתיקונים במוסכים

דוד ביטן:  אם אתה מוריד את העלויות האלה אתה מוריד את הפרמיה

אוהד מעודי: הנושא של הגניבות - - -      

קריאה: בדוחות השנתיים שלך זה לא כתוב

אוהד מעודי: קודם כל בשנתיים האחרונות השוק הזה היה הפסדי וכולנו גם ראינו ש-30%-20 – וזה שוק שהוא אחד התחרותיים שיש בענפים של הביטוח

דוד ביטן: בסדר, הבנו

דוד ביטן:  לפני שאני נותן לכם לדבר, לגבי מוסכי הסדר, למה אי אפשר להגדיל את המספרים שלהם? מה זה הדבר הזה שחברת הביטוח עובדת רק עם מוסכים ספציפיים?      

אוהד מעודי: אתה פונה לאבנר, אבל זה גם אנחנו בעד

דוד ביטן: בעד לפתוח, אבל לא פותחים

אליהו ברוכי: השאלה למה בכלל צריך - - -     

דוד ביטן: כמו שאנחנו בעד השמאים, שלא תהיה רשימה, גם לא צריכה להיות רשימה של מוסכי הסדר

אוסנת הילה מארק: למה בכלל צריך מוסכי הסדר, אדוני היושב ראש?      

דוד ביטן: נכון, לא צריך

אריאל שרון: אולי אני אסביר את הצורך במוסכי הסדר?      

דוד ביטן: בבקשה, תסביר

אריאל שרון: יש כשל שוק, חמור אפילו אני אגיד, בשוק הביטוח שקשור לרכבים

אריאל שרון:  מה שקורה, אם אני חס וחלילה בתאונה וצריך לתקן את הרכב אני הולך למוסך, לא אכפת לי כמה אני משלם

אריאל שרון:  יש בעיית נציג, מי שישלם זה חברת הביטוח ולכן כשאני מגיע מבחינתי שיעלה כמה שיעלה, העלות הזאת תתחלק בין כל המבוטחים בפרמיה שמשלמים

אריאל שרון:  אז אכפת לי, אבל באותו רגע לא ממש אכפת לי, כי אני רוצה שייתנו לי – אפילו אני מרגיש אולי טוב - - -     

דוד ביטן: בסדר, מה אתה אומר? שאם הוא הולך למוסך שלא בהסדר הוא משלם מחיר גבוה?      

אריאל שרון: רגע

אריאל שרון:  יש רגולציה שאומרת שהשמאי מתבסס על מחירי מחירון, מי שקובע את מחירי המחירון האלה זה יבואני החלפים

דוד ביטן: אז נגיד שפתרנו את הבעיה הזאת

אריאל שרון: רגע, תנו לי

אריאל שרון:  אני אשלים ואז אם יהיו שאלות אני אענה בשמחה

אריאל שרון:  מה שקורה, המחירונים האלה מאוד מאוד מנופחים ובשביל להוריד את המחיר מה שחברות הביטוח עשו, הם אמרו למוסכים: אני אתמרץ מבוטחים לבוא אליכם ובתמורה תיתנו לי הנחה

אריאל שרון:  זה פתרון לכשל השוק שנוצר, ואז הם אומרים: אנחנו ניתן לכם הנחה בדמי ההשתתפות העצמית בתמורה שתיתנו לי הנחה מהמחיר שניפחתם, כי מחירי החלפים הם מחירים מנופחים - - -     

רונן לוי: עשו לך פעם דבר כזה? לא נכנסה משכורת חודשיים?      

קריאה: איך אתה אומר דברים כאלה?      

רונן לוי: עשו לך פעם דבר כזה? לא נתנו לך חודשיים משכורת?      

אריאל שרון: זו דרך של חברות הביטוח לתמרץ מבוטחים לבוא למוסכים שנותנים הנחה על המחיר המנופח של החלפים וזה מוזיל את הפרמיות לכולם, הבעיה היא שרק 40% מהאנשים בוחרים ללכת למוסך הסדר ולכן על 60% מהתיקונים הציבור משלם מחירים מנופחים

רונן לוי: אולי זה עובד הפוך? למה המסקנה שלך מגיעה לזה?      

אריאל שרון: אם יבטלו את - - -     

קריאה: אתה רוצה להנציח את הבעיה שכבר קיימת? עוד מאותו דבר שהוא לא טוב? יש 40% שהם לא טובים, אתה רוצה להוסיף עוד? זה אומר משהו על הכשל ברעיון הזה של מוסכי הסדר, אתה רוצה עוד להנציח? למרות ההעדפה המתקנת ולמרות ההשתתפות העצמית המוזלת לא רוצים אותך, לא בוחרים בך

אריאל שרון: אני משלים שנייה

אריאל שרון:  אם יבטלו את מוסכי ההסדר ההערכה שלנו שתהיה - - -     

רונן לוי: אתה מטעם, אתה לא רשות התחרות

קריאה: - - - את התפקיד הבא שלך, לא משהו אחר

דוד ביטן: מה השם שלך? אתה רוצה להישאר ולשמוע? אז תן לו לדבר ואחר כך תתייחס

רונן לוי: אבל שלא יטפול על אנשים

דוד ביטן: רגע, עם כל הכבוד, אתה רוצה להגיד לרשות התחרות מה לומר? זה התפקיד שלה

דוד ביטן:  הם יגידו את מה שהם אומרים ונשמע גם אתכם, אל תדאגו

אריאל שרון: שאלו פה למה צריך מוסכי הסדר

אריאל שרון:  ההערכות שלנו שאם יבטלו מוסכי הסדר העלות המשקית תהיה מעל 300 מיליון שקל בשנה

דוד ביטן: אבל אתם בעד תחרות

בתיה ברד: על מה זה מבוסס?     

אריאל שרון: אני אומר שהדרך היחידה שתהיה תחרות על ליבו של הצרכן במקרה ביטוחי, בגלל שיש את בעיית הנציג, זה אם נשמר את העניין של מוסכי ההסדר או שיבטלו את החובה להתבסס על מחירי מחירון ברגולציה

קריאה: מטעם מה אתה אומר את הדבר הזה?      

דוד ביטן: רגע, נציג השמאים, לאט לאט

אריאל שרון: אני חושב שהסברתי בצורה מאוד ברורה

דוד ביטן: אני רוצה להבין, דיברנו על זה לפני רגע

קריאה: תגיד לי, אתה דואג למי?      

אריאל שרון: לתחרות אני דואג

קריאה: למי אתה דואג? לחברות הביטוח

אריאל שרון: לצרכנים

קריאה: אתה מטעם

קריאה:  אתה מטעם

קריאה: לא, זה לא נשמע ככה

דוד ביטן: אני אוציא

דוד ביטן:  אני לא הוצאתי עד עכשיו, אני אוציא, מה זה נותן לכם?      

קריאה: איזה תחרות?      

דוד ביטן: אתה מתחיל עוד פעם לדבר? המצב הוא כזה, אני לא הבנתי את המסר שלך, באמת אני לא הבנתי

אליהו ברוכי: כבוד היושב ראש, גם אני לא הבנתי

דוד ביטן: אני אגיד לך למה לא הבנתי, מהסיבה הפשוטה

אריאל שרון: אם תיתנו לי להסביר

דוד ביטן: לא, אפשר להבין מהר ואפשר להבין לאט, אבל לא הבנתי גם לאט וגם מהר

דוד ביטן:  אנחנו אמרנו הרגע שהנושא הזה של החלפים המקוריים, המחירים, יהיה לפי מחיר שוק, זה גם מה שבהצעת מחליטים וזה גם מה שיהיה בחוק ההסדרים, נכון? אז אם יש לך את זה איפה הבעיה שאתה טוען לה שהם מחויבים כך וכך? הם לא מחויבים כבר

דוד ביטן:  השמאים הופכים להיות פה מרכז העניין, כי אם השמאי ייתן חוות דעת, הרי הוא קובע כמה המוסך מתקן או לא מתקן, לא חברת הביטוח

דוד ביטן:  ברגע שהם יקבעו לפי מחיר השוק, מחיר השוק יכול להיות גם יותר גבוה מהמחיר הזה, הוא לא רק נמוך, ברגע שהם יקבעו אז מה שאתה אומר מתבטל

אריאל שרון: אז אני אסביר

דוד ביטן: נכון? או שאני מבין את זה לא נכון?      

אריאל שרון: זה מתבטל ברובו

אריאל שרון:  אני חושב שהתיקון הזה יביא להרבה פחות מוסכי הסדר, כי יהיה פחות צורך לזה, אבל עדיין שמאי זה כמו פיקוח מחירים כי הוא קובע מחיר מפוקח

אריאל שרון:  כשיש מוסכי הסדר אז זה תחרות בין המוסכים - - -     

דוד ביטן: זה דבר שאפשר לפתור אותו

אריאל שרון: זה תחרות בין המוסכים מי ייתן שירות טוב לחברות הביטוח וככה הוא מתמרץ אותו לבוא אליו

אבנר פלור: אני רוצה גם להתייחס לנושא של הטיוטה של חוק ההסדרים, שעדיין זה בתהליכי עבודה פנימיים של הממשלה

אבנר פלור:  לגבי הנושא של מחיר השוק, יש את חוק רישוי שירותים לרכב ששם יש סמכות לקבוע את מחיר השוק, אין צורך בנושא של הסדרים, אבל עדיין מחיר השוק שנקבע ונקבע באותה טיוטה של חוק ההסדרים הוא בעייתי ביישום מבחינת הקביעה שלו

אבנר פלור:  אנחנו פעלנו ועשינו עבודה, שאנחנו בתקופה הקרובה גם נציג אותה, יש איזה שהוא פתרון מעשי ויישומי, כי לכתוב מחיר שוק מבלי לדעת איך זה יתקיים ואיך זה יבוצע זה בעייתי מאוד, לכן זה גם נמשך הרבה זמן

דוד ביטן: ואת זה אתם פותרים עכשיו?      

אבנר פלור: כן, זה אנחנו פותרים

דוד ביטן: טוב

דוד ביטן:  מכיוון שאין הרבה זמן בוא ניתן לנוגעים בדבר

דוד ביטן:  אבל בלי הרצאות, תתייחסו לעניינים שדיברנו עליהם

רונן לוי: אני מבקש רק לא להגדיר את מה שאני אומר כהרצאה כי זה החיים שלנו וזה באמת דיני נפשות

דוד ביטן: אז אני אומר לך בלי הרצאות, תתייחס למה שדיברנו

רונן לוי: בסדר, תן לי להשמיע

רונן לוי:  אני קודם כל מודה לך שעשית את הדיון הזה, כבוד יושב ראש ועדת הכלכלה, דוד ביטן, על זה שאתה נותן לנו הזדמנות להשמיע את הקול שלנו כי בחצי השנה האחרונה פשוט חסמו לנו את העסקים, לרוב המוסכים חסמו, אטמו, כאילו באמת אנחנו, כמו שעכשיו מתנהגים לפעילי טרור זה מה שעושים למוסכים

רונן לוי:  לאנשים אין פרנסה, יש פה הרבה מוסכים בפניקה, שחסמו להם את העסקים כרגע, בחצי השנה האחרונה, כפתרון - - -         

דוד ביטן: באיזה מובן חסמו?      

רונן לוי: בא בן אדם למוסך, מגיע שמאי, עושה שומה ואז חברת הביטוח אומרת לו: הגעת למוסך שהוא לא בהסדר, אני משלמת לך את מחיר החלקים שאני קונה, שזה כאילו נטו, זאת אומרת שהמוסך לא מרוויח, הנה 20% אני מורידה לך, לאותו מבוטח, אותם לקוחות עוזבים את המוסכים והולכים למוסכי הסדר

רונן לוי:  זה איטום, זה לא משהו אחר

רונן לוי:       אחרי שראית את הפרנסה, הגיע בן אדם, עוד לא דיברתם על הנחה, ובא שמאי ועשה את השומה, באים ולוקחים אותו למוסך אחר והאנשים שלנו בפניקה

רונן לוי:  הם יושבים פה כולם בפניקה

רונן לוי:  זה לא שעכשיו אנחנו עושים משחקים ומהדהדים פה פילוסופיות, לכן אנחנו פה

רונן לוי:  אנחנו שבע שנים מדברים על העניין הזה

רונן לוי:       ואני רוצה להגיד משהו אישי, אני האחראי, בין האחראים הכי דומיננטיים בחקיקת גניבות הרכב, המשטרה גייסה אותי, ככה הגעתי לאיגוד המוסכים ב-2005, אני בעצמי הורדתי, ביחד איתם

רונן לוי:  הם לא היו פה, כל החבר'ה האלה, אני יחד איתם, אני אזרח במדינה הזו, שירתי בצבא, הורדנו את הגניבות מ-46,000 ל-9,000 מכוניות, אני עשיתי את זה יחד עם חברי כנסת, עשיתי את זה יחד איתם כי זה נכון וזה צודק וזה צריך להיות, זה לא קשור, אנחנו אזרחים

רונן לוי:       אני מייצג 50,000 בתי אב, אנחנו לא רוצים שמחיר הפוליסות יהיה יקר

רונן לוי:  מה שהם אומרים זה פשוט הם טופלים, זה לשון הרע עליי ועל המוסכים שלנו

רונן לוי:  אנחנו רוצים שהמחירים יהיו סבירים, גם של החלקים, אנחנו רוצים שאף אחד לא ייקח מאיתנו שוחד כשאנחנו פותחים את העסקים, אנחנו לא רוצים לתת רכב חליפי על חשבוננו ואנחנו לא רוצים לשלם למישהו עמלה כדי שייתן לנו להיכנס לעסק שלו

דוד ביטן: זה מוסכי ההסדר אתה מדבר?      

רונן לוי: ודאי, גם למוסכי לא הסדר, כי מוסך שלא בהסדר בשביל לקבל את העבודה הוא צריך לשלם את ההפרש של ההשתתפות העצמית, מאיפה הוא יביא אותה? לא לטפול עלינו דברים שאנחנו לא קשורים אליהם

דוד ביטן: אני מבקש שתציג לנו עד לישיבה הבאה איזה שהוא מסמך שמבקש את התיקונים שאתה דורש, בסדר? לישיבה הבאה ביום ראשון

קריאה: יושב ראש הוועדה, כמה מילים

דוד ביטן: התכוונתי לתת לך ואתה מכריח אותי לתת לך

דוד ביטן:  התכוונתי לתת לך

דוד ביטן:  אתה בעל מוסך, נכון?      

מאיר תלמי: נכון

דוד ביטן: זה מוסך בהסדר או לא בהסדר?      

מאיר תלמי: לא בהסדר

דוד ביטן: אז בקיצור תסביר

מאיר תלמי: אני ממש אספר את סיפור המקרה, אם רוצים לטפל בבעיה בצורה אמיתית

מאיר תלמי:  כשחברות הביטוח טוענות, במידת מה בצדק, על עלות גבוהה של מחירי החלפים אני לגמרי מסכים איתם, אבל אי אפשר להאיר עם הזרקור שלהם רק את מחיר החלפים

מאיר תלמי:  אם רוצים לעשות טיפול שורש יסודי בבעיה צריך לפתוח את כל העדשה בצורה רחבה ולראות את כל הבעיות ומחיר החלפים, הפער הגדול, מה מממן לנו כמוסכים שהם לא הסדר

מאיר תלמי:  אם מוסך צריך לשלם עמלת הפניה לסוכן, בין 15% ל-20% ויותר ולפעמים גם במזומן, מישהו צריך לממן את זה, כי הוא לא מוסך הסדר

דוד ביטן: מה זה עמלת הפניה? מי זה הסוכן?      

מאיר תלמי: סוכן הביטוח

מאיר תלמי:  לאותו מוסך שהוא לא הסדר, לצערי, כשצריך להביא עבודה אליו למוסך, הוא צריך לתדלק או לשמן את סוכן הביטוח שיפנה אליו עבודה בדרך כזו או אחרת והוא צריך לשלם לו בין 15% ל-20%

דוד ביטן: ה-20% האלה כתובים באיזה הוראות?      

מאיר תלמי: בשום הוראות, זה מתחת לשולחן במזומן, שיש איסור מוחלט לתת אותם, אבל אחרת המוסך לא יכול לשרוד

מאיר תלמי:  זה אחת

מאיר תלמי:  שתיים, המוסך צריך לתת רכב חלופי לאותו מבוטח שהוא קיים בריידר, אז הוא צריך לממן גם את זה מכיסו, זה בעלויות התיקון

מאיר תלמי:  בנוסף לזה אחר כך הוא צריך לטפל בתביעה

דוד ביטן: זה במוסך לא מוסדר?      

מאיר תלמי: במוסך לא מוסדר

דוד ביטן: מוסך מוסדר נותן רכב חלופי?      

מאיר תלמי: יש ריידר, תלך לשם ו – סליחה על ההשוואה, ללכת ל - - -     

דוד ביטן: אז מה ההבדל ביניכם?      

מאיר תלמי: אני מממן את זה מכיסי

דוד ביטן: ובמוסך מוסדר מי מממן את זה?      

מאיר תלמי: חברת הביטוח

גלעד הלחמי: דוד, אני מנהל תביעות במוסך, אנחנו משלמים גם רכב חלופי, גם משכורת שלי, שהיא לא נמוכה, פקידים, אנחנו נותנים את כל השירותים

גלעד הלחמי:  לקחת לנו את הרווח מהחלפים זה כמו שאני אלך למסעדה ואני אגיד שאני מביא את – אני התחלתי במוסכים כאיש שיווק

גלעד הלחמי:  תבין כמה תפקידים יש במוסך, איש שיווק, מנהל תביעות, פקיד

גלעד הלחמי:  לוקחים לנו את מחיר העלות של החלפים

גלעד הלחמי:  אני הבאתי מכתב לאריאל קלנר, ללקוחה שלי בביטוח ישיר קיזזו אתמול 11,000 שקל מהתיקון

גלעד הלחמי:  אני צריך לספוג את זה

דוד ביטן: מה זה לספוג את זה? אם קנית חלפים ב-2,000 במקום ב-11,000 אז מה אתה רוצה, שמי ישלם את זה? אני לא מבין

קריאה: אבל זה לא נכון

גלעד הלחמי: אני לא עסק לא למטרת רווח, הרווח שלי הוא מהחלפים, הוא לא רק מעבודה

דוד ביטן: אבל המחיר של החלפים הוא נמוך מהמחיר שקבוע במחירון

גלעד הלחמי: מחיר עלות

גלעד הלחמי:  דוד, הם מורידים לנו לפי מחיר עלות

בתיה ברד: סליחה, אם אני יכולה להתערב רגע

בתיה ברד:  עורכת הדין בתיה ברד, אני מייצגת את איגוד המוסכים

בתיה ברד:  מה שקורה היום זה שבאו חברות הביטוח והחליטו שהחוק הקיים לא מתאים להם ולכן הן מחילות חוק אחר

בתיה ברד:  הן לא מחכות לכם, חברי הוועדה, שתחליטו איזה רגולציה מתאימה ואיזה שינויים צריכים להיעשות, הם פשוט התחילו על דעתם לעשות דין לעצמם, לשנות מהחוק שקיים היום ולהוריד למבוטחים כסף מהתשלום על הביטוח לפי מחיר חלקים שהם קובעים שהוא המחיר של ספק החלפים שלהם

בתיה ברד:  אנחנו לא יודעים מה זה, לא יודעים על בסיס מה הוא נקבע, הוא מחיר רצפה שהוא כנראה מחיר עלות או מתחת לזה

גלעד הלחמי: חמש חברות ביטוח תוך חודש

מאיר תלמי: חשבונית התיקון שאני מגיש לחברת הביטוח, אין שם שום פרמטר שמופיע, לא רכב חלופי, לא מימון התביעה, לא עמלת הסוכן, לפעמים גם שמאי מקבל

מאיר תלמי:  זה לא קיים בחשבונית ועכשיו מורידים לי את מחיר החלפים ואני צריך לממן מכיסי, זה אומר שאני סוגר את העסק והולך הביתה

גלעד הלחמי: הדבר הכי חשוב, מחירי הביטוח לא ירדו, ואני הוכחתי למפקח על הביטוח, כשהדבר הזה התחיל במוסכי ההסדר לפני שבע שנים, כשהם התחילו לספק חלפים, אני בדקתי בשלוש חברות ביטוח שסיפקו חלפים, מחירי הפרמיה היו יותר יקרים

בתיה ברד: היום הם עושים דין לעצמם, המחירים לא ירדו

אוסנת הילה מארק: עוד משפט אחד בעניין הפרמיה של חברות הביטוח

אוסנת הילה מארק:  הרי הייתה פה קורונה שנתיים, היו אפס תאונות דרכים, הפרמיה באמת ירדה? נו באמת

דוד ביטן: זה לא מקובל, הפרמיה צריכה לרדת

אוסנת הילה מארק: אבל היא לא ירדה, אדוני

דוד ביטן: לא נכון, יש שוק ההון שתמיד יושב על זה

בתיה ברד: הפרמיה צריכה לרדת, אבל היא צריכה לרדת כחלק מהסדר כולל שאתם תעשו

דוד ביטן: סליחה רגע, עם כל הכבוד לעורכי הדין

דוד ביטן:  אבנר, תשמע טוב, זה שצריכים לשלם לפי המחיר בשוק, לדעתי אין על זה ויכוח, אני גם לא שומע שהם אומרים משהו אחר, אבל חברת ביטוח לא יכולה להפיל עליהם הר כגיגית בכל מיני דברים ולנהל את המוסכים עצמם

דוד ביטן:  אני מבקש ממך, תיכנס לעניין הזה

רונן לוי: הוא לא שינה את החוק

דוד ביטן: עזוב רגע את החוק, חוק תמיד אפשר - - -     

רונן לוי: למה עזוב? סוגרים לנו את העסק

בתיה ברד: אנחנו פנינו, גם לרשות שוק ההון, גם למשרד התחבורה

דוד ביטן: חוק תמיד אפשר לשנות, בוא נבין את הבעיה

דוד ביטן:  אני מבקש ממך, תיכנס לעניין הזה ותקבע נהלים על העניין הזה

דוד ביטן:  מה שחשוב לנו באמת, שאנשים ישלמו תיקון כמו מה שצריך להיות התיקון ושמחיר הפוליסה יושפע מהעניין הזה, ואנחנו שומעים שזה מושפע

דוד ביטן:  אתה צריך להיכנס לעניין הזה כמשרד התחבורה, לא יכול להיות מצב שחברות הביטוח יעשו מה שהם רוצים

בתיה ברד: אבל משרד התחבורה הוא לא הרגולטור

קריאה: אדוני, חייב לתת הוראה להפסיק את זה עכשיו

קריאה:  היום צריך להפסיק את זה

דוד ביטן: אני מכיר את אבנר מספיק זמן כדי לדעת שהוא יכול לטפל בזה

קריאה: עד שהוא יפתור ועד שזה, להפסיק, לעשות את הדיספוזיציה הזאת

דוד ביטן: אתה עוד פעם רוצה לנהל אותנו? לא הבנתי את העניין הזה

דוד ביטן:  מספיק, תנו לי רגע

דוד ביטן:  מה הולך איתכם? אתם רוצים לפתור את הבעיה או שאתם רוצים שנעשה לכם ישיבה בעוד חצי שנה ומה יהיה יהיה?      אני מבקש, תיכנס לזה, אני לא יכול עכשיו להיכנס, אני לא בית משפט

דוד ביטן:  תיכנס לעניין הזה, אני מבקש ישיבה בעוד שבועיים, עד השבועיים האלה אתה תביא לנו את הנהלים, תשב גם עם חברות הביטוח

דוד ביטן:  המסמך הזה שאתם עושים ושבע שנים לא מקוים לא מתקבל על הדעת

איתי עצמון: עם שוק ההון

דוד ביטן: שיישב עם שוק ההון גם כן, שיישב עם מי שצריך

דוד ביטן:  אבנר, אתה תעשה את העבודה

איתי עצמון: הרגולטור של חברות הביטוח זה - - -     

אוסנת הילה מארק: הרגולטור זה שוק ההון

דוד ביטן: אז מה? תשב יחד איתם, יחד עם שוק ההון

דוד ביטן:  אתה יודע מה? לא רק אתה, שניכם ביחד

קריאה: ומה קשור שוק ההון לחלפים? הוא מדבר על חלפים, מה קשור שוק ההון לחלפים?      

דוד ביטן: כל מה שקורה עם הרכב החלופי וכל הדברים האלה, שזה מעלה את העלויות של המוסכים והם לא מקבלים את זה בחזרה, זה גם לא מתקבל על הדעת

דוד ביטן:  אם הם צריכים לתת רכב חלופי וזה חלק מהמחיר, אני פעם ראשונה שומע שיש עמלה לסוכן הביטוח, זה גם אתם צריכים לבדוק את זה, מה זה הדבר הזה?      

אוהד מעודי: אתה רוצה שאני אתייחס לזה?      

דוד ביטן: לא, אני לא רוצה, אין לי זמן עכשיו, אנחנו בעוד כמה דקות צריכים לסיים

דוד ביטן:  למה אני מעביר לכם לעבוד על העניין הזה? אנחנו נעשה ישיבה ביום ראשון, נשמע את האנשים בצורה - - -      

אבנר פלור: רק משפט אחד

דוד ביטן: רגע, אבנר, לא צריך

דוד ביטן:  בעוד שבועיים תביא לנו את זה מסודר יחד עם שוק ההון

דוד ביטן:  לא מתקבל על הדעת שיהיו עמלות שלא נכנסות למחיר

דוד ביטן:  לא צריך עמלות? שלא יהיו עמלות

דוד ביטן:  אם יש להם רכב חלופי זה צריך להיות חלק מהתמחיר

קריאה: השתתפות עצמית אחידה, זה גם - - -      

אוסנת הילה מארק: אדוני היושב ראש, אפשר לתת רק - - -     

דוד ביטן: רגע, שנייה

דוד ביטן:  זה דבר ראשון

דוד ביטן:  דבר שני, לגבי מוסכי ההסדר, חברת הביטוח קובעת מי יהיו מוסכי ההסדר, לא משרד התחבורה, נכון?      

אבנר פלור: נכון

דוד ביטן: אז מה קורה פה? הם קובעים בעצם מי יעבוד ומי לא יעבוד

בתיה ברד: יש רק 200 מסכי הסדר בארץ, מתוך 5,500 מוסכים

דוד ביטן: זה גם לא מתקבל על הדעת

דוד ביטן:  את הנושא של השמאים פתרתי

קריאה: עוד לא פתרת

דוד ביטן: אני פתרתי

דוד ביטן:  הנושא של השמאים, לא יהיו רשימות יותר, זה יהיה רנדומלי, ברנדומלי יהיו חמישה, אפילו לא שלושה, חמישה שמהם הצרכן יבחר את מי שהוא רוצה

דוד ביטן:  השמאים לא יכולים להתנגד לזה, כולם צריכים לעבוד

דוד ביטן:  מה, אתם נגד שאנשים יעבדו?      

קריאה: לא, שיעבדו

דוד ביטן: עזוב את זה

דוד ביטן:  לא, לא, לא, זה שאתה נגד שאנשים יעבדו בצורה רנדומלית זה לא בסדר

דוד ביטן:  אתה מייצג את כל השמאים, אתה לא מייצג רק שמאים ספציפיים

דוד ביטן:  זה פתרנו את הבעיה

דוד ביטן:  אנחנו נפתור את הבעיה איך עושים את הרנדומלי, ודאי, יהיה פתרון לזה

דוד ביטן:  אני לא יודע מי הרגולטור שיעשה את זה, אבל יהיה פתרון

קריאה: משרד התחבורה צריך להבין שהוא האבא שלנו, לא אף אחד אחר

דוד ביטן: לגבי מוסכי ההסדר, לא יעלה על הדעת שחברות הביטוח הן אלה שיקבעו מי יהיו מוסכי ההסדר

דוד ביטן:  אני מאוד מצטער, זה לא יהיה שוק חופשי פה כשחברות הביטוח יעשו מה שהן רוצות

אוהד מעודי: הן לא אמורות לקבוע

אוהד מעודי:  אמור להיות מודל לפי קריטריונים מאוד ברורים

דוד ביטן: כן, אבל בינינו, אני לא רואה מודל

בתיה ברד: בסוף יש 200 מוסכים, 200 מתוך 5,500

אוסנת הילה מארק: אני יכולה להציע הצעה? אדוני היושב ראש

דוד ביטן: לא, אני חייב לתת ל – אני אתן לכם אחרי 11:00

אוסנת הילה מארק: לא, זה משהו קטן בהמשך למה שאדוני הציע עכשיו

דוד ביטן: אני חייב לתת לחברות הביטוח להגיד משהו, כולם השמיצו אותם, ניתן להם אפשרות

בועז סטמבלר: תודה

בועז סטמבלר:  אדוני היושב ראש, חברות הביטוח לא קובעות את הרשימה מראש, חברות הביטוח עובדות עם מי שנותן בסופו של דבר מחירי שוק שמונעים - - -     

קריאה: לא נכון, לא נכון

קריאה:  אתם עובדים עם רשתות בעיקר

קריאה: אתה יכול לבוא לוועדת כלכלה ולהגיד דברים לא נכונים

קריאה: זה לא נכון, אל תשקר

דוד ביטן: למה אתם לא נותנים לו לדבר?      

קריאה: כי זה לא נכון

דוד ביטן: מה אתם רוצים, רק אתם לדבר? תנו לו לדבר

קריאה: לא, אבל זה לא נכון

דוד ביטן: תן לו לדבר

בועז סטמבלר: המצב בפועל כיום הוא שאם שני אנשים מגיעים למוסך שאחד משלב את חברת הביטוח הוא ישלם X, אם אזרח פרטי יילך הוא ישלם X פחות 50%

קריאה: זה לא נכון

קריאה:  מאיפה אתה מביא את הנתונים האלה? זה לא נכון בעליל

בועז סטמבלר: אלה נתונים של רשות שוק ההון

אוסנת הילה מארק: אדוני היושב ראש, אני רוצה בהמשך למה שאדוני הציע פה, הצעה שבעוד שבועיים מנכ"ל משרד התחבורה יביא לפה את ההצעה שלו

אוסנת הילה מארק:  אני חושבת שכל יום שעובר המוסכים פה קורסים תחת הנטל

אוסנת הילה מארק:  אולי אפשר לקבוע שעד שתתגבש פה בוועדה איזה שהיא הצעה והחלטה בוא נעשה מה שנקרא פאוזה

דוד ביטן: אבל מה אפשר לעצור? מוסך הסדר זה מוסך הסדר? ומי שלא - - -     

קריאה: לעצור את הקיזוז ללקוחות

בתיה ברד: הקיזוזים הלא חוקיים האלה קורים עכשיו כל הזמן

אוסנת הילה מארק: לעצור את הקיזוזים האלה עכשיו, עד שאנחנו נתגבש באיזה שהיא הצעה

בתיה ברד: הקיזוז הלא חוקי

דוד ביטן: סליחה רגע, אם הקיזוז קשור למחיר חלפים בפועל אני מקבל את הקיזוז הזה

קריאה: הנה, כן, 11,000 שקל

דוד ביטן: אם הוא לא קשור לזה זה עניין אחר

קריאה: אבל הקיזוז מממן את העמלות ואת הרכב החלופי ואת ההוצאות האחרות

בתיה ברד: הקיזוז הוא לא למחיר חלקים בפועל כי אין קביעה מהי

אוסנת הילה מארק: בדיוק

אוסנת הילה מארק:  אבנר, ברצינות, בסוף אנחנו מגיעים לאותו מצב

קריאה: כבוד היושב ראש, מילה אחת

דוד ביטן: לא, אני צריך לסיים

דוד ביטן:  אנחנו בעוד שבועיים נעשה ישיבה

קריאה: אולי עד אז רק מילה אחת

דוד ביטן: אתם לא רוצים לפתור את הבעיה

קריאה: לא, רוצים, אני רק רוצה להגיד לך משהו שזה ייתן לך להבין את זה יותר טוב

דוד ביטן: לא, אני לא רוצה להבין, אין לי זמן, יש לי דקה

דוד ביטן:  אני רוצה להגיד לכם, אתם מזכירים לי את המועמדים ברשויות המקומיות שהם רצים רק כדי לראות את התמונה שלהם על לוחות מודעות

קריאה: ממש לא, זה הפרנסה שלנו

דוד ביטן: אין צורך לדבר, צריך לפתור את הבעיות

דוד ביטן:  אני מבקש תוך שבועיים, כי אני לא מוכן לחכות שבע שנים - - -     

אבנר פלור: לא, אבל להבהיר משהו, משפט

דוד ביטן: אבנר, רגע, שבועיים אתה ושוק ההון תעשו לנו את העניין הזה של המוסכים, איך פותרים את הבעיה הזאת בהנחה שאני מקבל את הטענה שמחיר החלפים צריך להיות המחיר האמיתי, אבל כל שאר הדברים מסביב, תפתרו את הבעיה

דוד ביטן:  זה דבר ראשון

קריאה: ביחד איתנו

דוד ביטן: לא, הם יביאו לי הצעה, אתם תהיו בדיון על ההצעה

דוד ביטן:  אתם לא מנהלים את המדינה

דוד ביטן:  מגיע לכם זכויות כמובן, אבל אתם לא מנהלים את המדינה

דוד ביטן:  הם צריכים לתת הצעה, אתם צריכים להתייחס להצעה

דוד ביטן:  ככה עושים

דוד ביטן:       תעשה את זה יחד עם שוק ההון ולגבי מוסכי ההסדר, הדבר הזה צריך להיפתר

דוד ביטן:  אין מצב שרק חברות הביטוח יקבעו מי הם מוסכי ההסדר

דוד ביטן:  יש קריטריונים ואם חברת הביטוח לא מוכנה שמוסך יהיה בהסדר אז צריך שיהיה מישהו שיקבע שהם לא צודקים

דוד ביטן:  מה זה הדבר הזה?      

קריאה: ככל שיהיו יותר מוסכים ההנחות שלהם יקטנו, זה הפחד שלהם

אוסנת הילה מארק: לא רק זה, בסוף יש את הרשות לתחרות וזו המטרה שלהם

אוסנת הילה מארק:  המטרה שלכם שיהיה פה שוק פתוח, שתהיה תחרות

קריאה: אדוני, שוק פתוח יפתור את הכול, מחירי שוק יפתרו את הכול

דוד ביטן: אתם תשמרו את מה שאתם רוצים להגיד לעוד שבועיים, בסדר?      

בתיה ברד: זה לא מחירי שוק מה שאתם עושים היום

אוסנת הילה מארק: זה ממש לא מחירי שוק מה שאתם נותנים היום

בתיה ברד: זה לא מה שאתם עושים היום, אתם כופים מחיר רצפה

אבנר פלור: אדוני, משפט אחד שהוא חשוב

אבנר פלור:  מה שאני אומר, משרד התחבורה כאחראי ורגולטור על תחום השמאים והמוסכים, כל הדרישות המקצועיות והכול - - -     

דוד ביטן: אבל הנה, שוק ההון יחד איתך

אבנר פלור: אבל כל החוזרים וכל מה שזה - - -     

דוד ביטן: הבנתי, אבל אני אומר יחד עם שוק ההון, שבועיים ימים

אוהד מעודי: כבוד היושב ראש, מילה

אוהד מעודי:  בטיוטה שפורסמה באוגוסט 2022 רוב הדברים נכנסו

דוד ביטן: בסדר, לא יודע, אנחנו עדיין לא בחוק ההסדרים

אוהד מעודי: לא בחוק ההסדרים

דוד ביטן: לא משנה, תוך שבועיים, אני מבקש, תבואו מוכנים עם הצעה לסיים את העניין הזה

דוד ביטן:  שבועיים זה יותר מדי, לאור זה ששבע שנים אנשים ממתינים

דוד ביטן:  שבע שנים, מה קרה לכם?      

אוסנת הילה מארק: שהמוסכים ייקחו חלק

דוד ביטן: לא, לא, הם יעשו וזה יהיה בדיון

דוד ביטן:  מה שאת אומרת זה ייקח עשר שנים

אוסנת הילה מארק: לא, למה?     

דוד ביטן: אני רוצה תוך שבועיים שתביאו לי את ההצעה, אחר כך תתייחסו להצעה

דוד ביטן:  אתם יכולים להתייעץ עם כל בן אדם, אתם רוצים להתייעץ עם יושב ראש איגוד – תתייעצו איתו, אבל שבועיים זה מספיק זמן כדי לעשות ולפתור את הבעיה הזאת

קריאה: דוד, בקשה אחת

דוד ביטן: לא, הישיבה הסתיימה